Source: http://www.korna.sk/statut-obce
Timestamp: 2019-10-19 14:38:35+00:00

Document:
Obec Korňa - Štatút obce
Štatút obce Korňa
Obecné zastupiteľstvo v Korni na základe § 11 Zák. SNR č. 369/1990 Zb. o obecnom zriadení v znení neskorších zmien a doplnkov v y d á v a pre kat. úz. K o r ň a tento
Š T A T Ú T O B C E K O R Ň A
1/ Štatút obce K o r ň a upravuje v súlade so všeobecne záväznými právnymi predpismi najmä postavenie a pôsobnosť obce, práva a povinnosti obyvateľov obce, základné zásady hospodárenia a financovania, nakladania s majetkom obce, ďalej postavenie a pôsobnosť obecného zastupiteľstva, starostu a ďalších orgánov obecnej samosprávy, ich vnútornú štruktúru, deľbu práce medzi nimi, formy a metódy ich práce, rieši tiež širšie vzťahy obce, symboly obce, udeľovanie čestného občianstva, cien obce a odmien.
2/ Štatút obce Korňa je základným normatívno-právnym a organizačným predpisom obce.
1/ Obec Korňa je samostatný samosprávny územný celok Slovenskej republiky združujúci občanov, ktorí majú na jej území trvalý pobyt.
Územie obce Korňa tvorí súbor katastrálnych území jej jednotlivých častí : Korňa časť Nižná Korňa a Korňa časť Vyšná Korňa.
Zmeny územia obce Korňa možno vykonať len v súlade s osobitnými právnymi predpismi.
2/ Obec je právnickou osobou samostatne hospodáriacou s vlastným majetkom a so svojimi finančnými zdrojmi za podmienok stanovených zákonom a všeobecne záväznými nariadeniami obce.
3/ Obec má právo na svoje obecné symboly.
4/ Ukladať obci povinnosti alebo zasahovať do jej oprávnení možno len zákonom.
1/ Obyvateľom obce Korňa je občan, ktorý je v nej prihlásený na trvalý pobyt.
2/ Obyvatelia obce sa zúčastňujú na samospráve obce najmä výkonom svojich práv a povinností. Tieto sú zakotvené v ust. § 3 ods. 2 a § 4 ods. 2 zák.č. 369/1990 Zb. o obecnom zriadení v znení zmien a doplnkov.
4/ Na samospráve obce sa má právo podieľať aj ten, kto má na jej území nehnuteľný majetok alebo v obci trvalo pracuje a platí miestnu daň alebo miestny poplatok, alebo kto sa v obci zdržuje a je v nej prihlásený na prechodný pobyt, alebo ten, kto má čestné občianstvo obce. Tieto osoby však nemajú právo voliť orgány samosprávy obce a byť do nich zvolení a ďalej nemajú právo hlasovať o dôležitých otázkach života a rozvoja obce /miestne referendum/.
5/ Obec je povinná poskytnúť obyvateľovi obce nevyhnutnú okamžitú pomoc v jeho náhlej núdzi spôsobenej živelnou pohromou, haváriou alebo inou podobnou udalosťou, najmä zabezpečiť mu prístrešie, stravu alebo inú nevyhnutnú materiálnu pomoc.
Samospráva obce K o r ň a
1/ Obec samostatne rozhoduje a uskutočňuje všetky úkony súvisiace so správou obce a jej majetku, ak osobitný zákon takéto úkony nezveruje štátu alebo inej právnickej alebo fyzickej osobe /§4 ods.l zák. 369/1990 Zb./.
2/ Samosprávu obce K o r ň a vykonávajú obyvatelia obce prostredníctvom:
3/ Obec je povinná pri plnení úloh samosprávy spolupracovať s podnikateľskými, právnickými a fyzickými osobami pôsobiacimi v obci a taktiež spolupracuje s politickými stranami a hnutiami, vyvíjajúcimi činnosť v obci, ako aj so záujmovými združeniami obyvateľov obce.
4/ Na plnenie úloh samosprávy obce, alebo ak to ustanovuje zákon, obec vydáva všeobecne záväzne nariadenia /“nariadenia“/. Nariadenia obce nesmú odporovať ústave ani zákonom. Vo veciach, v ktorých obec plní úlohy štátnej správy, môže vydať nariadenie len na základe splnomocnenia zákona a v jeho medziach, takéto nariadenie nesmie odporovať ani inému všeobecne záväznému právnemu predpisu. Postup pri príprave materiálov a podkladov, pri prijímaní nariadení obce, ich vydávaní ako aj spôsob kontroly plnenia týchto nariadení stanovuje zákon, tento štatút a Rokovací poriadok Obecného zastupiteľstva v Korni.
5/ Obec vykonáva svoje samosprávne funkcie vymedzené v zák. SNR č. 369/1990 Zb. – § 4 ods. 3, v ďalších osobitných zákonoch a všeobecne záväzných právnych predpisoch.
1/ Majetok obce K o r ň a tvoria všetky hnuteľné a nehnuteľné veci vo vlastníctve obce a všetky pohľadávky a iné majetkové práva obce a majetkové práva ostatných subjektov založených, resp. vytvorených obcou. Obec môže zveriť svoj majetok do správy subjektom, ktoré založila alebo zriadila.
2/ Majetok obce Korňa sa používa najmä:
na podnikakteľskú činnosť
3/ Majetok obce, ktorý slúži pre verejné účely /najmä miestne komunikácie a iné verejné priestranstvá/ je verejne prístupný a možno ho obvyklým spôsobom užívať, ak jeho používanie obec neobmedzila.
4/ Majetok obce určený na podnikateľskú činnosť slúži ako majetkový základ pre subjekty a právnické osoby založené obcou alebo na ďalšie možné formy podnikateľskej činnosti v sú-lade s Obchodným zákonníkom.
5/ Majetok obce určený na výkon samosprávy obce možno použiť na plnenie záväzkov a uspokojovanie potrieb obce a na činnosť samosprávnych orgánov obce.
6/ Evidenciu o stave a pohybe majetku obce vedie obecný úrad.
7/ Obec vystupuje v majetkových vzťahoch vo svojom mene a má majetkovú zodpoved-nosť z týchto vzťahov vyplývajúcu, pokiaľ osobitné predpisy neustanovujú inak.
1/ Orgány obce a subjekty s majetkovou účasťou obce sú povinné hospodáriť s majetkom obce a majetkom v štátnom vlastníctve, ako aj vo vlastníctve iných fyzických alebo právnických osôb, ktorý bol obci zverený v prospech rozvoja obce a jej občanov a ochrany a tvorby životného prostredia.
2/ Orgány obce a subjekty s majetkovou účasťou obce sú povinné majetok obce zveľaďovať, chrániť a zhodnocovať.
viesť majetok v predpísanej evidencií v súlade s platnou úpravou.
3/ Na rozmnoženie, zveľaďovanie a údržbu majetku obce možno zorganizovať obecnú zbierku, povoliť lotériu alebo inú podobnú hru v súlade so všeobecne záväznými právnymi predpismi.
4/ V majetkových veciach /majetkoprávnych záležitostiach/ obce Korňa koná v jej mene starosta.
2/ Podrobný postup zakladania, zriaďovania a kontroly rozpočtových a príspevkových organizácií a vymedzenie ich práv a povinností upraví obecné zastupiteľstvo. .
3/ Právnické osoby s majetkovou účasťou obce obec zakladá, resp. zriaďuje v súlade s platnou právnou úpravou.
Za používanie majetku obce možno vyberať dávky v súlade s platnou úpravou.
1/ Podrobnosti o hospodárení a nakladaní s majetkom obce upravujú „Zásady hospodárenia s majetkom obce Korňa “, ktoré schvaľuje obecné zastupiteľstvo.
majetok obce Korňa
kontrolu dodržiavania zásad hospodárenia a majetkom.
1/ Obec financuje svoje potreby predovšetkým z vlastných príjmov.
2/ Obec môže financovať svoje úlohy aj z prostriedkov združených s inými občanmi/mestami/, resp. s inými právnickými a fyzickými osobami.
3/ Obci môžu byť poskytnuté dotácie zo štátneho rozpočtu Slovenskej republiky.
1/ Základom finančného hospodárenia obce Korňa je rozpočet obce zostavovaný na obdobie jedného kalendárneho roka a schvaľovaný obecným zastupiteľstvom. Obecné zastupiteľstvo schvaľuje tiež jeho zmeny, kontroluje jeho čerpanie a schvaľuje záverečný účet obce.
2/ Pred schválením sa rozpočet obce musí zverejniť najmenej na pätnásť dní na úradnej tabuli v obci, aby sa k nemu mohli obyvatelia obce vyjadriť /§9 ods. 3 zák.SNR č.369/90 Zb. v znení zmien a doplnkov/. To isté sa týka záverečného účtu obce.
3/ Rozpočet obce obsahuje príjmovú a výdavkovú časť. Príjmovú časť rozpočtu obce tvoria najmä : príjmy z miestnych daní a poplatkov, výnosy z majetku obce, rozpočtových a príspevkových organizácií iných subjektov s majetkovou účasťou obce, dotácie zo štátneho rozpočtu a podiel na daniach. Výdavkovú časť rozpočtu obce tvoria najmä : výdavky na výkon samosprávnych funkcií obce, výdavky na údržbu majetku obce a investičné výdavky.
4/ Na krytie mimoriadnych výdavkov vo všeobecnom záujme môže obec rozhodnúť o zavedení verejnej dávky /príspevku, poplatku, naturálnom plnení/, o vyhlásení dobrovoľnej zbierky alebo o prijatí úveru alebo pôžičky. O zavedení verejnej dávky rozhodujú obyvatelia obce hlasovaním. O vyhlásení dobrovoľnej zbierky alebo o prijatí úveru rozhoduje obecné zastupiteľstvo na návrh starostu obce.
5/ Prebytky rozpočtu obce sa prevádzajú do rezervného fondu obce. Z rezervného fondu do rozpočtu obce na ďalší kalendárny rok. O použití rezervného fondu rozhodnutie OZ.
6/ Účtovníctvo o stave a pohybe majetku obce, o výnosoch, príjmoch a výdavkoch a o finančných vzťahoch k štátnemu rozpočtu, v súlade s platnou úpravou vedie obecný úrad. Hospodárenie s prostriedkami rozpočtu obce sa riadi osobitnými právnymi predpismi – Rozpočtovými pravidlami SR na ten-ktorý rok.
7/ Obec môže využívať ekonomické nástroje /dane, poplatky, pokuty a iné/ ako regulatíva na podporu ochrany životného prostredia.
8/ Výsledky hospodárenia obce, vrátane výsledkov hospodárenia peňažných fondov obsahuje záverečný účet obce, ktorý schvaľuje obecné zastupiteľstvo.
9/ Ročnú účtovnú závierku obce Korňa overuje auditor /§9 ods. 6 zák.SNR č. 369/1990 Zb. v znení zmien a doplnkov/.
1/ Ak nebude rozpočet obce na príslušný rok schválený pred prvým januárom rozpočtového roka, riadi sa rozpočtové hospodárenie v čase od l. januára rozpočtového roka do schválenia rozpočtu obecným zastupiteľstvom rozpočtovým provizóriom.
2/ Rozpočtové príjmy a výdavky uskutočnené v čase rozpočtového provizória sa zúčtujú do rozpočtu obce po jeho schválení v obecnom zastupiteľstve.
3/ Podrobnejšiu úpravu hospodárenia v období rozpočtového provizória obsahujú „Zásady nakladania s finančnými prostriedkami Obce Korňa „, ktoré schvaľuje obecné zastupiteľstvo.
ORGÁNY OBCE KORŇA
2/ Obecné zastupiteľstvo zriaďuje podľa potreby alebo podľa osobitných predpisov svoje orgány, ktorými sú :
a/ komisie
c/ obecný hasičský zbor
Osobitné postavenie má hlavný kontrolór obce, ktorého volí obecné zastupiteľstvo /§ l8 ods.2 zák.SNR č. 369/1990 Zb. v znení zmien a doplnkov/.
3/ Obecné zastupiteľstvo podľa potreby zriaďuje aj iné stále alebo dočasné výkonné a kontrolné orgány a určuje im náplň práce.
1/ Obecné zastupiteľstvo je zastupiteľský zbor obce Korňa zložený z poslancov zvolených v priamych voľbách obyvateľmi obce Korňa.
2/ Obecné zastupiteľstvo v Korni má 9 poslancov /viď uznesenie OZ/.
1/ Obecné zastupiteľstvo rozhoduje o všetkých základných otázkach života obce Korňa a vykonáva svoju vyhradenú právomoc podľa § 11 ods. 3 zák. SNR č. 369/1990 Zb. o obec-nom zriadení v znení neskorších zmien a doplnkov.
a/ určovať zásady hospodárenia a nakladania s majetkom obce, s majetkom štátu a iných právnických a fyzických osôb, dočasne prenechaným do hospodárenia obce, schvaľovať najdôležitejšie úkony týkajúce sa tohto majetku a kontrolovať hospodárenie s ním,
d/ rozhodovať o zavedení a zrušení miestnej dane alebo miestneho poplatku podľa osobitných predpisov, pokiaľ sa neuznesie, že rozhodnutie o tom prenechá na hlasovanie obyvateľov obce podľa § 11 a ods. l písm. b/zák. SNR č. 369/1990 Zb. v znení neskorších zmien a doplnkov, okrem prípadu ak o zavedení a zrušení miestnej dane alebo miestneho poplatku sa rozhodlo na základe petície hlasovaním obyvateľov obce podľa § 11 a ods. 1 písm. c/ cit. zák,
ch/ schvaľovať poriadok odmeňovania pracovníkov obce ako aj ďalšie predpisy,
k/ zriaďovať orgány potrebné na samosprávu obce a určovať náplň ich práce,
m/ schvaľovať zmluvné prevody vlastníctva hnuteľného majetku nad hodnotu všetkého Sk,
o/ schvaľovať nakladanie s majetkovými právami nad 1.700.- €
3/ Obecné zastupiteľstvo si môže vyhradiť rozhodovanie o akejkoľvek ďalšej otázke života obce.
4/ Podrobnú úpravu pravidiel rokovania obecného zastupiteľstva, najmä prípravu a obsah rokovania, prípravu materiálov a podkladov na rokovanie, spôsob uznášania sa a prijímania všeobecne záväzných nariadení obce, uznesení obecného zastupiteľstva, spôsob kontroly plnenia uznesení a zabezpečovania úloh týkajúcich sa obecnej samosprávy stanovuje Rokovací poriadok Obecného zastupiteľstva v Korni.
1/ Predstaveným obce a najvyšším výkonným orgánom obce je starosta, ktorého volia obyvatelia obce v priamych voľbách. Funkčné obdobie sa skončí zvolením nového starostu a zložením sľubu.
2/ Starosta obce je štatutárnym orgánom obce v majetkoprávnych vzťahoch obce a v pracovnoprávnych vzťahoch pracovníkov obce, v administratívnych vzťahoch je správnym orgánom /§ 13 ods. 3 zák.č. 369/1990 Zb. o obecnom riadení v znení zmien a doplnkov/.
d/ rozhoduje vo všetkých veciach správy obce, ktoré nie sú zákonom, týmto štatútom, alebo iným rozhodnutím obecného zastupiteľstva vyhradené obecnému zastupiteľstvu,
f/ podpisuje všeobecne záväzné nariadenia obce a uznesenia obecného zastupiteľstva.
4/ Starosta môže pozastaviť výkon uznesenia obecného zastupiteľstva ak sa domnieva, že odporuje zákonom alebo je pre obec zjavne nevýhodné. Toto svoje rozhodnutie musí prerokovať v obecnej rade, avšak uznesením obecnej rady nie je viazaný.
1/ Starosta má jedného zástupcu, ktorý je volený na celé funkčné obdobie obecným zastupiteľstvom a to z poslancov obecného zastupiteľstva.
2/ Zástupca starostu zastupuje starostu počas jeho neprítomnosti alebo jeho nespôsobilosti na výkon funkcie v zmysle § 13b zák. č. 369/1990 Zb. Obecné zastupiteľstvo môže zástupcu starostu kedykoľvek odvolať.
3/ Zástupca starostu je členom obecnej rady s hlasom rozhodujúcim.
4/ Zástupca starostu počas neprítomnosti starostu alebo jeho nespôsobilosti na výkon funkcie :
a/ zvoláva a vedie zasadnutia obecného zastupiteľstva a obecnej rady,
b/ nesmie zasahovať do výlučnej pôsobnosti starostu /§ 13 ods. 3 zák.SNR č.369/1990 Zb. v znení zmien a doplnkov/,
c/ vykonáva bežné úkony súvisiace s činnosťou obecného zastupiteľstva a so zabezpečením chodu obecného úradu.
5/ Zástupca starostu zabezpečuje prípravu zasadnutí obecného zastupiteľstva po stránke vecnej, obsahovej náplne v súlade s rokovaním obecnej rady a tiež prípravu zasadnutí obecnej rady.
6/ Zástupca starostu v súčinnosti s odbornými oddeleniami obecného úradu koordinuje činnosť všetkých komisií obecného zastupiteľstva a poskytuje poslancom a členom komisií informácie pre plnenie ich úloh.
7/ Podrobnejšiu úpravu pôsobnosti zástupcu starostu obsahuje Organizačný poriadok Obecného úradu v Korni.
1/ Hlavný kontrolór obce je pracovníkom obce, ktorý vykonáva kontrolu úloh vyplývajúcich z pôsobnosti obce.
2/ Funkcia hlavného kontrolóra je nezlučiteľná s výkonom funkcie poslanca obecného zastupiteľstva, funkcie v štátnej správe, ďalej v dozornej rade podnikateľského subjektu vytvoreného obcou, príp. v inom kontrolnom orgáne obce.
ako organizácie, podniky a ďalšie subjekty, ktoré obec založila plnia svoju funkciu z hľadiska kvality a z upokojovania potrieb obyvateľov obce a zároveň navrhuje opatrenia na nápravu,
k návrhu rozpočtu a záverečnému účtu obce pred ich schválením v obecnom zastupiteľstve.
5/ Hlavný kontrolór kontroluje vybavovanie sťažnosti a podnety občanov, ktoré boli podané na orgány obce a pracovníkov obce s výnimkou pracovníkov obecnej polície a dobrovoľného hasičského zboru.
6/ Hlavného kontrolóra do funkcie volí obecné zastupiteľstvo.
7/ Hlavný kontrolór je za svoju činnosť zodpovedný obecnému zastupiteľstvu, ktorému je povinný jedenkrát štvrťročne podávať správu o vykonanej činnosti za uplynulé obdobie.
8/ Hlavný kontrolór je oprávnený nahliadať do účtovných a pokladničných dokladov, ako aj do akýchkoľvek iných dokumentov, týkajúcich sa pokladničných operácií, vedenia účtovníctva, nakladania s majetkom obce a ďalej do všetkých dokladov, ktorých potreba vyplýva z rozsahu jeho opatrení. Výsledky kontroly spolu s návrhmi na odstránenie zistených nedostatkov predkladá obecnému zastupiteľstvu.
9/ Hlavný kontrolór sa zúčastňuje zasadnutí obecného zastupiteľstva s hlasom poradným.
10/ Hlavný kontrolór vedie centrálnu evidenciu petícií obyvateľov.
2/ Komisie sú zložené z poslancov obecného zastupiteľstva a obyvateľov obce zvolených obecným zastupiteľstvom z radov odborníkov.
3/ Obecné zastupiteľstvo volí predsedu komisie – ním je vždy poslanec obecného zastupiteľstva a členov komisií a vymedzuje im úlohy podľa miestnych podmienok a potrieb. Každá komisia sa skladá z predsedu komisie, tajomníka komisie a členov.
Predseda komisie :
Tajomník komisie :
vedie písomné záznamy o schôdzach komisie,
4/ Obec Korňa má vytvorené tieto stále komisie:
komisia obchodu, služieb, CR a dopravy
komisia ŽP, výstavby, verejného poriadku a kontroly
komisia sociálno-zdravotná a bytová
5/ V prípade potreby a vhodnosti vytvorí obecné zastupiteľstvo ďalšie komisie.
6/ Komisie na úseku, pre ktorý boli zriadené, najmä:
a/ vypracúvajú stanoviská k materiálom prerokúvaným obecnými orgánmi, k najdôležitejším otázkam života obce a k dôležitým – pre obec – investičným zámerom,
b/ vypracúvajú návrhy a podnety na riešenie najdôležitejších otázok života v obce a predkladajú ich orgánom obce, ktoré sú povinné sa nimi zaoberať a o výsledku komisiu informovať,
c/ kontrolujú spôsob realizácie uznesení obecného zastupiteľstva a dozerajú na hospodárenie s majetkom obce, prípadne s majetkom prenechaným obci na dočasné užívanie, ďalej dozerajú na podnikateľskú a investičnú činnosť v obci, kontrolujú ako sa vybavujú sťažnosti, oznámenia a podnety, príp. pripomienky obyvateľov obce.
7/ Komisie sa schádzajú podľa potreby, najmenej však jedenkrát za dva mesiace. Komisie zvoláva a vedie predseda komisie. Zásady rokovania a uznášania sa si komisia stanoví na svojom prvom zasadnutí.
1/ Obecný úrad je výkonným orgánom obecného zastupiteľstva a starostu, zložený z pracovníkov obce. Obecný úrad nemá právnu subjektivitu.
2/ Obecný úrad vykonáva odborné, administratívne a organizačné práce súvisiace s plnením úloh samosprávy obce, najmä :
a/ zabezpečuje písomnú agendu všetkých orgánov samosprávy obce,
b/ pripravuje odborné podklady a iné písomnosti na rokovanie obecného zastupiteľstva,
c/ pripravuje rozhodnutia starostu vydávané v správnom konaní, v daňovom a poplatkovom konaní,
d/ vykonáva nariadenia obce, uznesenia obecného zastupiteľstva a rozhodnutia starostu,
e/ koordinuje činnosť organizácií a ďalších subjektov vytvorených obcou,
f/ organizačno-technicky zabezpečuje plnenie úloh štátnej správy, prenesených na obec.
3/ Prácu obecného úradu vedie a organizuje starosta obce.
4/ Vnútornú organizáciu obecného úradu, najmä jeho organizačné členenie, pôsobnosť jednotlivých útvarov, zásady riadenia, zásady organizačnej štruktúry úradu a tiež ich vzájomné vzťahy obsahuje Organizačný poriadok Obecného úradu v Korni, ktorý schvaľuje obecné zastupiteľstvo.
1/ V Korni pôsobí Obecný hasičský zbor, ktorý zriaďuje Obecné zastupiteľstvo v Korni. Obecné zastupiteľstvo tiež určuje jeho organizáciu, objem mzdových prostriedkov a rozsah technických prostriedkov potrebných na jeho činnosť.
2/ Obecné zastupiteľstvo určuje organizáciu obecného hasičského zboru s prihliadnutím na potrebu zabezpečovania požiarnej ochrany podľa požiarneho nebezpečenstva v obci a veľkosť hasených obvodov.
3/ Na čele obecného hasičského zboru je veliteľ, ktorého na návrh starostu vymenúva do funkcie obecné zastupiteľstvo. Odvoláva ho z funkcie obecné zastupiteľstvo. Funkcia veliteľa obecného hasičského zboru je nezlúčiteľná s funkciou poslanca obecného zastupiteľstva, s funkciou v štátnej správe.
4/ Veliteľ obecného hasičského zboru zodpovedá za svoju činnosť starostovi a obecnému zastupiteľstvu.
5/ Obecný hasičský zbor:
vykonáva hasičské práce pri zdolávaní požiarov na území obce a poskytuje pomoc jednotkám požiarnej ochrany pri sústreďovaní síl a prostriedkov v prípade zdolávania požiarov mimo územia obce,
vykonáva technické zásahy pri ohrození života a zdravia,
poskytuje technickú pomoc a podieľa sa na záchranných prácach v prípade vzniku živelných pohrôm a mimoriadnych udalostí,
podieľa sa na zabezpečovaní odbornej prípravy dobrovoľných verejných hasičských zborov, požiarnických hliadok a členov kontrolných skupín,
podieľa sa na spracúvaní určenej dokumentácie požiarnej ochrany obce,
podieľa sa na organizovaní a vykonávaní preventívnych požiarnych kontrol,
podieľa sa na plnení úloh na úseku civilnej obrany,
6/ Postavenie, organizáciu, početné stavy, riadenie a samotnú činnosť obecného hasičského zboru upraví obecné zastupiteľstvo v Organizačnom poriadku Obecného hasičského zboru v Korni.
1/ Hlasovanie obyvateľov obce Korňa o najdôležitejších otázkach života a rozvoja obce vyhlasuje obecné zastupiteľstvo.
2/ Obecné zastupiteľstvo musí vyhlásiť hlasovanie obyvateľov obce, ak i o návrh /11a ods. l zák. SNR č. 369/1990 Zb. v znení zmien a doplnkov/:
a/ na zlúčenie, rozdelenie alebo zrušenie obce,
b/ na zavedenie a zrušenie dávky a ak ide o návrh na zavedenie a zrušenie miestnej dane alebo miestneho poplatku, o ktorom sa má podľa uznesenia obecného zastupiteľstva rozhodnúť v miestnom referende,
c/ petície skupiny obyvateľov obce v počte 20 percent oprávnených voličov ku dňu podania tejto petície.
3/ Obecné zastupiteľstvo môže vyhlásiť hlasovanie obyvateľov obce aj pred rozhodnutím o ďalších dôležitých veciach, týkajúcich sa postavenia a rozvoja obce alebo života obyvateľov obce.
4/ Hlasovanie obyvateľov obce je platné ak sa ho zúčastní nadpolovičná väčšina obyvateľov obce oprávnených voliť podľa zákona o voľbách do orgánov samosprávy obcí. Rozhodnutie obyvateľov obce je prijaté, ak za návrh predložený na hlasovanie hlasovala nadpolovičná väčšina voličov, ktorí sa zúčastnili hlasovania.
1/ Na prerokovanie obecných vecí môže obecné zastupiteľstvo zvolať verejné zhromaždenie obyvateľov alebo jeho časti, resp. častí.
2/ Obecné zastupiteľstvo zvolá verejné zhromaždenie obyvateľov obce, príp. jeho časti vždy:
ak o to požiada petíciou najmenej 20 percent obyvateľov obce,
3/ Obecné zastupiteľstvo sa môže uzniesť, že prenesie rozhodnutie o určitej dôležitej otázke, týkajúcej sa obce na verejné zhromaždenie obyvateľov obce, resp. jeho časti.
4/ Podmienky organizovania a uskutočňovania verejného zhromaždenia ako aj podmienky hlasovania môže obecné zastupiteľstvo upraviť podrobne vo všeobecne záväznom nariadení.
5/ Verejné zhromaždenie sa zvoláva oznámením na úradnej tabuli na Obecnom úrade v Korni, príp. iným vhodným spôsobom /napr. vyhlásením v obecnom rozhlase a pod./. O prerokovanej problematike sa spisuje písomná zápisnica, ktorej súčasťou musí byť prezenčná listina prítomných obyvateľov obce, resp. časti obce.
1/ Poslancov obecného zastupiteľstva volia obyvatelia obce v priamych voľbách. Spôsob voľby a počty poslancov sú určené osobitnými právnymi predpismi.
2/ Poslanci dbajú o to, aby všetkou svojou činnosťou boli hodní dôvery svojich voličov. Pri výkone svojej funkcie sa riadia obecnými záujmami, resp. záujmami častí obce. Vykonávajú ju v súlade s ústavou, s ústavnými a ďalšími zákonmi.
1/ Poslanec nadobúda svoje práva a povinnosti zvolením. Postup pri voľbách upravuje osobitný zákon.
2/ Platnosť voľby poslancov overuje na návrh mandátovej komisie obecné zastupiteľstvo.
3/ Funkčné obdobie poslancov začína dňom zvolenia, zložením sľubu a končí dňom skončenia volebného obdobia. Mandát poslanca zanikne aj vtedy, keď sa bez vážneho dôvodu a bez ospravedlnenia nezúčastní trikrát po sebe zasadnutia, alebo keď počas jedného roka nie je spôsobilý zúčastňovať sa zasadnutí obecného zastupiteľstva.
a/ predkladať obecnému zastupiteľstvu a ostatným orgánom samosprávy obce návrhy, podnety, pripomienky a námety,
b/ interpelovať starostu vo veciach týkajúcich sa jeho práce,
c/ požadovať od vedúcich rozpočtových, príspevkových organizácií a iných subjektov s majetkovou účasťou obce vysvetlenia vo veciach týkajúcich sa ich činností,
d/ požadovať informácie s vysvetlením od fyzických a právnických osôb, ktoré vykonávajú v obci podnikateľskú činnosť vo veciach týkajúcich sa dôsledkov ich podnikania v obci,
e/ zúčastňovať sa na previerkach, kontrolách na vybavovaní sťažností, oznámení a podnetov, ktoré vykonávajú orgány samosprávy obce a hlavný kontrolór obce,
a/ zložiť zákonom predpísaný sľub na prvom zasadnutí obecného zastupiteľstva, ktorého sa zúčastní,
c/ dodržiavať Štatút obce Korňa, Rokovací poriadok Obecného zastupiteľstva v Korni,
3/ Poslanci môžu vytvárať poslanecké kluby podľa politickej príslušnosti na účinné vykonávanie poslaneckého mandátu, na prehĺbenie politickej spolupráce, výmeny názorov a na podporu poslaneckej iniciatívy.
4/ Poslanec je povinný na požiadanie informovať voličov o svojej činnosti a činnosti obecného zastupiteľstva
1/ Funkcia poslanca sa zásadne vykonáva bez prerušenia pracovného alebo obdobného pomeru. Za jej výkon však môže obec poskytnúť odmenu. Poslancovi patrí náhrada skutočných výdavkov, ktoré mu v súvislosti s výkonom funkcie poslanca vznikli a to podľa osobitných predpisov platných pre pracovníkov v pracovnom pomere.
2/ Poslanec nesmie byť pre výkon svojej funkcie ukrátený na právach ani nárokoch vyplývajúcich z pracovného pomeru.
3/ Starostovi a poslancom obecného zastupiteľstva, ktorí sú pre výkon funkcie uvoľnení zo zamestnania sa zachováva pracovný pomer. Namiesto mzdy im patrí odmena /plat/.
1/ Veci spoločného záujmu obce Korňa a okolitých miest a obcí sa riešia dohodou obce s okolitými obcami a mestami.
2/ Obec môže k obhajobe svojich práv a záujmov vytvárať združenia, nadväzovať partnerské vzťahy a spolupracovať s obcami a mestami iných štátov a byť členom medzinárodných združení miestnych orgánov.
VZŤAHY S ŠTÁTOM, S PRÁVNICKÝMI A FYZICKÝMI OSOBAMI, S POLITICKÝMI STRANAMI A HNUTIAMI A OBČIANSKYMI ZDRUŽENIAMI
1/ Obec pri plnení svojich úloh spolupracuje s orgánmi štátu a to najmä s Okresným a obvodnými úradmi, územne špecializovanými úradmi štátnej správy, právnickými a fyzickými osobami, vysokými školami, výskumnými ústavami, ďalšími štátnymi orgánmi /prokuratúrou, súdom, políciou a pod./.
2/ Obec spolupracuje pri zabezpečovaní rozvoja obce a na prospech obce s podnikateľskými právnickými a fyzickými osobami a s politickými stranami a hnutiami a občianskymi združeniami, ktoré pôsobia na území obce.
ČESTNÉ OBČIANSTVO, CENY, ODMENY A KRONIKA OBCE
a/ Čestné občianstvo obce Korňa
b/ Cena obce Korňa
c/ Cena starostu obce Korňa
d/ Odmeny
Čestné občianstvo obce Korňa
1/ Osobám, ktoré sa obzvlášť významným spôsobom zaslúžili o rozvoj a zveľaďovanie obce, ochranu jeho záujmov a šírenia jeho dobrého mena vo svete, alebo ktorí obohatili ľudské poznanie vynikajúcimi tvorivými výkonmi, môže obecné zastupiteľstvo udeliť Čestné občianstvo obce Korňa.
2/ O udelení čestného občianstva rozhoduje obecné zastupiteľstvo spravidla na návrh starostu 3/5 väčšinou všetkých poslancov.
3/ O udelení čestného občianstva sa vydáva listina, ktorú podpisuje starosta.
4/ Slávnostné odovzdanie listiny poctenému sa vykoná spravidla na mimoriadnom zasadnutí obecného zastupiteľstva. Poctený občan sa pri tejto príležitosti alebo pri svojej návšteve obce zapisuje do Kroniky obce Korňa.
5/ Podrobnosti pre udeľovanie čestného občianstva obce môže obecné zastupiteľstvo upraviť všeobecne záväzným nariadením.
Cena obce Korňa
1/ Cena obce Korňa sa udeľuje za:
2/ Návrhy na udelenie ceny môžu obecnému zastupiteľstvu predkladať poslanci, starosta, príp. aj občania obce. Návrhy musia byť riadne odôvodnené.
3/ Cenu obce Korňa tvorí plaketa a peňažitá odmena 330.- €. K cene obce sa vydáva potvrdenie /preukaz/ o jej udelení, v ktorom je uvedené meno, adresa, rodné číslo laureáta, dátum udelenia, pečiatka obce a podpis starostu.
4/ Cenu obce Korňa slávnostne odovzdáva laureátom starosta obce každoročne do 31.12. aktuálneho roka.
5/ Cena obce Korňa sa môže udeliť ročne najviac päťkrát.
6/ Cena obce Korňa sa môže aj opätovne udeliť tým istým osobám, najskôr po uplynutí 2 rokov.
7/ Výnimočne sa môže cena udeliť jednotlivcovi i po jeho smrti – in memoriam. V takomto prípade sa ceny môžu odovzdať rodinným príslušníkom pocteného.
Cena starostu obce Korňa
1/ Cenu starostu obce udeľuje starosta obce, občanom obce za úspešnú a záslužnú činnosť v prospech obce.
2/ Cenu starostu obce Korňa tvorí vecný dar v hodnote, ktorú každoročne schváli obecné zastupiteľstvo.
3/ Cena starostu sa môže udeliť ročne najviac 10-krát.
4/ Evidencia sa vedie v Kronike obce Korňa, ktorá má obsahovať mená a hlavné údaje ocenených, dátum udelenia cien, ako aj stručné odôvodnenie, pre ktoré boli jednotlivým osobám udelené.
Kronika obce Korňa
1/ Kronika obce Korňa sa vedie v úradnom jazyku.
2/ Zápisy do kroniky sa vykonávajú v štvrťročných intervaloch. Zápisy chronologicky dokumentujú fakty zo spoločenského a hospodárskeho života obce. Sú hodnoverným svedectvom o udalostiach v obci, o ľuďoch, ktorí sa pričinili o prospech žitia miestneho spoločenstva.
3/ Spracovaním zápisov do kroniky je poverený obecný kronikár, ktorého menuje a odvoláva starosta.
1/ Obec je povinná poskytnúť obyvateľovi nevyhnutnú okamžitú pomoc v jeho núdzi spôsobenej živelnou pohromou, haváriou alebo inou podobnou udalosťou, najmä zabezpečiť mu prístrešie, stravu alebo inú materiálnu pomoc.
2/ Obec organizuje riadi a vykonáva základné práce v čase nebezpečenstva pôvodne miestneho významu. V prípade nevyhnutnej potreby vyžaduje od fyzických a právnických osôb plnenie všeobecných povinností pri ochrane pred povodňami.
3/ Obec zabezpečuje evakuácie, dočasné ubytovanie a stravovanie evakuovaného obyvateľstva, podľa možností ochranu jeho majetku a vypracúva plány záchranných prác.
4/ Obec je povinná pomáhať pri likvidácií a odstraňovaní následkov živelnej pohromy a havárií prostredníctvom obecného hasičského zboru v spolupráci s ďalšími právnickými a fyzickými osobami a organizáciami štátu.
1/ Starosta môže uložiť právnickej alebo fyzickej osobe povinnosť poskytnúť osobnú alebo vecnú pomoc pri odstraňovaní následkov živelnej pohromy alebo inej mimoriadnej udalosti, ak osobitný zákon neustanovuje inak.
2/ Právnická alebo fyzická osoba, ktorá poskytla osobnú alebo vecnú pomoc, má právo na náhradu účelne vynaložených nákladov. Toto právo môže uplatniť do 3 mesiacov odo dňa zistenia nákladov, najneskôr do 2 rokov od ich vzniku, inak toto právo zanikne.
1/ Štatút obce Korňa je základnou právnou normou obce K o r ň a . Všetky všeobecne záväzné nariadenia obce, uznesenia obecných orgánov a iné predpisy obce musia byť v súlade s týmto štatútom.
2/ Zmeny a doplnky tohto štatútu schvaľuje obecné zastupiteľstvo 3/5 väčšinou všetkých poslancov.
3/ Štatút obce K o r ň a bol schválený Obecným zastupiteľstvom v Korni dňa 26. 01. 2007.
4/ Štatút obce Korňa nadobúda účinnosť dňom 27. 01. 2007.

References: § 11
 § 3
 § 4
 § 4
 § 11
 § 11
 § 11
 § 13